ເກົາຫຼີໃຕ້ ກ່າວວ່າ ເກົາຫຼີເໜືອ ເສັດສິ້ນ ການຕຽມພ້ອມ ເພື່ອທົດລອງ ນີວເຄລຍ
ຮູບພາບທາງດາວທຽມ ຫວ່າງໄວໆມານີ້ ສະແດງໃຫ້ເຫັນ ການເຄື່ອນໄຫວ ທີ່ເພີ້ມທະວີຂຶ້ນ ຢູ່ສະຖານທີ່ ທົດລອງ ນີວເຄລຍ ໃຫຍ່ ຂອງເກົາຫຼີເໜືອ.
ລັດຖະມົນຕີປ້ອງກັນປະເທດເກົາຫຼີໃຕ້ ເຕືອນວ່າ ເກົາຫຼີເໜືອ ໄດ້ເສັດສິ້ນການກະກຽມເພື່ອທຳການທົດລອງລະເບີດນີວເຄລຍ ຄັ້ງທີ 4 ຂອງຕົນ ແລະກ່າວວ່າ ການທົດລອງລະເບີດດັ່ງກ່າວ ສາມາດເກີດຂຶ້ນໄດ້ໃນເວລາໃດທີ່ລັດຖະບານພຽງຢ້າງຕັດສິນ ໃຈເທົ່ານັ້ນ ແຕ່ທ່ານ Kim Kwan-jin ກ່າວຕໍ່ບັນດານັກຂ່າວໃນວັນພະຫັດ ມື້ນີ້ວ່າມັນສາມາດໃຊ້ເວລາຕື່ມອີກເລັກນ້ອຍ ກ່ອນເກົາຫຼີເໜືອ ຈະທຳການທົດລອງລະເບີດດັ່ງກ່າວ ໂດຍໃຫ້ຂໍ້ສັງເກດວ່າ ການ ກະກຽມທີ່ວ່ານີ້ ສາມາດໃຊ້ເພື່ອເປັນການລວງຕາ ຕໍ່ໂລກພາຍ ນອກກໍເປັນໄດ ທ່ານ Kim Kwan-jin ກ່າວວ່າ “ ” ຮູບພາບທາງດາວທຽມຫວ່າງໄວໆຜ່ານມານີ້ ສະແດງໃຫ້ເຫັນການເຄື່ອນໄຫວທີ່ ເພີ້ມທະວີຂຶ້ນຢູ່ສະຖານທີ່ທົດລອງນີວເຄລຍໃຫຍ່ຂອງເກົາຫຼີເໜືອນັ້ນ ແຕ່ຂ່າວ ລັບທີ່ວ່ານີ້ມັກເປັນຂ່າວທີ່ເຊື່ອຖືບໍ່ໄດ້ແລະຄວາມປະພຶດຂອງຄະນະນຳພາເກົາຫຼີ ເໜືອມີຊື່ສຽງທີ່ທຳນາຍບໍ່ໄດ້ ເກົາຫຼີເໜືອໄດ້ທຳການທົດລອງລະເບີດນີວເຄລຍຫຼາຍຄັ້ງ ໃນປີ 2006, 2009 ແລະໃນປີ 2013 ອັນເປັນລະເມີດຕໍ່ມະຕິຕ່າງໆຂອງສະພາຄວາມໝັ້ນຄົງສະຫະ ປະຊາຊາດນັ້ນ ເກົາຫຼີເໜືອໄດ້ຂົ່ມຂູ່ໃນຫວ່າງບໍ່ເທົ່າໃດເດືອນຜ່ານມານີ້ ທີ່ຈະທຳ ການທົດລອງນີວເຄລຍໃນຮູບແບບໃໝ່ທີ່ບໍ່ໄດ້ລະບຸໃຫ້ຊາບ